google/wiki40b huggingface dataset:
St. Johanneslogen Flikke til de tvende Fiorde

St. Johanneslogen Flikke til de tvende Fiorde er en frimurerlosje i Den Norske Frimurerorden (St. Johannesloge nr. 59), som ble grunnlagt den 27. august 2005 i Flekkefjord. Logen ble fra første stund underlagt Den Norske Store Landsloge.
Statsautoriserte translatørers forening

Statsautoriserte translatørers forening (STF) organiserer dem som har bestått eksamen i oversettelse av en allmennspråklig tekst, økonomisk-administrativt, juridisk og teknisk fagspråk og fått bevilling som statsautorisert translatør. Foreningen, som ble stiftet 14. november 1913, er en av verdens eldste oversetterforeninger. Den har for tiden ca. 200 medlemmer.
Translatøreksamen er landets høyeste kvalifikasjon for skriftlig oversettelse til/fra norsk av fagspråk. På grunnlag av bestått eksamen til og/eller fra fremmedspråket, kan man få bevilling som statsautorisert translatør fra NHH etter bemyndigelse fra Kunnskapsdepartementet, og man er da bemyndiget til å autorisere oversettelser med et eget, beskyttet stempel.
Rundt 20 språk er representert blant foreningens medlemmer. På grunn av eksamenens høye vanskelighetsgrad er det bare noen få som er autorisert i mer enn ett språk. De fleste medlemmene arbeider som selvstendige næringsdrivende.
En god oversettelse av fagspråk krever betydelige kunnskaper i begge språk, i språkområdenes kultur og i de fagområder oversettelsen gjelder. En full forståelse av stoffets faglige innhold er et nødvendig grunnlag for en riktig oversettelse, som også må gis en adekvat og korrekt språklig form. Statsautoriserte translatører har ofte en betydelig og bred yrkeserfaring som bakgrunn før translatøreksamen avlegges.
STFs hjemmesider oppdateres jevnlig og inneholder stoff av interesse for alle som arbeider med oversettelse, samt for andre med interesse for språk.
Translatørdagen er et årlig tilbakevendende og anerkjent fagseminar arrangert av Statsautoriserte translatørers forening for medlemmer og andre som er interessert i språk og oversettelse.
STF deltar også i Oversetterforumet, et uformelt forum der flere andre norske oversetterforeninger deltar, som Norsk audiovisuell oversetterforening, Norsk Oversetterforening, Norsk faglitterær forfatter- og oversetterforening og Norsk Tolkeforening.
Grace of Monaco

Handling

Filmen følger den tidligere Hollywood-stjernen Grace Kelly (Nicole Kidman) mens hun sliter med ekteskap og identitet, under en politisk uenighet mellom Rainier III av Monaco (Tim Roth) og Frankrikes Charles de Gaulle.
Ceridia

Utseende

Middelsstore (vingespenn 40-60 millimeter) svermere.
Ceridia heuglini og C. mira er lysbrune med en trekantet, mørkere brun flekk ved forvingens forkant, C. nigricans er mer gråbrunt spraglete.
I vingespissen er den en mørk flekk som på innersiden er avgrenset av en hvit halvsirkel.

Utbredelse

Slekten er utbredt i Afrika inkludert Madagaskar.
Ståle Tørring

Ståle Kvarme Tørring (født 16. juni 1981) er en norsk skuespiller og sanger. Tørring startet sin karriere i 2001, og han har hatt roller i en rekke produksjoner. 
I 2000 var han med på med på TV 2-serien Dyreparken, som ble filmet sommeren 1999 da Tørring var sommervikar for Kristiansand Dyrepark.
Art Cohn

Omkom i flyhavari

Art Cohn døde 22. mars 1958 i samme havari som drepte Mike Todd, en produsent av  Broadway teateroppsetninger og Hollywoodfilmer og piloten Bill Verner og co-pilot Tom Barclay. Todds private fly, en tomotors,  12-passasjerer Lockheed Lodestar havarerte idårlig vær i Zunifjellene  i New Mexico, nær Grants, New Mexico. Ironisk hadde Todd gitt flyet navnet The Lucky Liz etter hans kone, Elizabeth Taylor. Cohn skrev på Mike Todds biografi: The Nine Lives of Mike Todd, som ble skrevet ferdig av Cohn's ektefelle og utgitt av Random House i 1958. Cohn, som bodde i Beverly Hills etterlot seg konen, Maria, ogvto sønner, Ian and Ted.
Hypaurotis crysalus

Utseende

En middelsstor (vingespenn 32-38 millimeter) stjertvinge med lange, tynne stjerter på bakvingen. Hannens overside er blåfiolett med brunsvarte ytterkanter, en rund, svart flekk ved forkanten av forvingen og en eller to oransje flekker ved ytterkanten av begge vingepar. Hunnen ligner hannen, men de blå feltene på vingene er noe mindre.
Undersiden er grå med mørkgrå og hvite tverrstreker og to oransje flekker ved bakvingens kant.

Levevis

Larvene lever på eikearten (Quercus gambelii), og arten finnes i eikeskog og kratt der denne vokser. De voksne sitter gjerne i løvverket på eikene. De besøker ikke blomster, mne drikker sevje og trolig også honningdugg.

Utbredelse

Arten er utbredt i det sørvestlige Nord-Amerika og Mexico.
Varg Veum – Kalde hjerter

Handling

Varg Veum skal bli far. Han leter etter et forsvunnet søskenpar i Bergens prostitusjonsmiljø. Veum og Hamre må også løse en stor narkotikasak.

Mottakelse

Filmen fikk middels gode kritikker i norsk media.
Universidad de Costa Rica

Universidad de Costa Rica, forkorta UCR, er det største og eldste universitetet i Costa Rica, og det mest prestisjefylte i Mellom-Amerika. Hovedcampusen er Ciudad Universitaria Rodrigo Facio, som ligger i San Pedro i kantonen Montes de Oca, rundt 3 km fra sentrum av hovedstaden San José. Det har også seks andre regionale campuser rundt om i landet.
Universitetet har sin opprinnelse i skolen Casa de Enseñanza de Santo Tomás, som ble grunnlagt i 1814. I 1843 ble den gjort om til Universidad de Santo Tomás, og 26. august 1940 til dagens Universidad de Costa Rica. Universitetets rektor er Dr. Henning Jensen Pennington.
I 2011 hadde Universidad de Costa Rica 37 600 registrerte studenter. Av den spanske statens forskningsråd rangeres det blant de fem beste universitetene i spansktalende land i Amerika. Universidad de Costa Rica har 26 forskningsinstitutter, og gir ut 45 vitenskapelige tidsskrifter. Blant alumniene er Nobels fredspris-vinner Óscar Arias.
Universidad de Costa Rica har sin egen tv-kanal, Canal 15, som er en del av grunnpakka til alle landets kabel-tv-leverandører. Universitetets avis heter Semanario Universidad. Fotballaget CF Universidad de Costa Rica spiller i landets nest øverste divisjon, og var i eliteserien seinest i 2010/11-sesongen.
HTC Forseer

HTC Forseer er en Windows Mobile-basert mobiltelefon (smartphone) som ble produsert av HTC. Den ble lansert i 2006, og kun solgt i USA.
Den er også solgt som Modeo DVB-H.
Bembidion punctulatum

Utbredelse

Bembidion punctulatum finnes i nesten hele Europa, men mangler i nord, videre østover i Asia og i Nord-Afrika. Den er ikke registrert fra Norge.

Utseende

Bembidion punctulatum er en liten løpebille med en ganske slank og litt flat kroppsform. Antenneleddene har lange hårbørster i spissen, antennens fjerde ledd har fine korte tilliggende hår. (Krever forstørrelse for å se), Fasettøynene er noe utstående. Maxillarpalpene har et lite og nålformet endeledd, dette skiller slekten fra de andre nordiske løpebillene, hvor dette leddet er mye større og mer økseformet. Mange av artene i slekten Bembidion er like hverandre og er vanskelige å artsbestemme.

Levevis

Bembidion punctulatum tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Christian Hulbert Hielm

Bakgrunn

Christian Hulbert Hielm var sønn av overrettsprokurator Henrik Andreas Hielm og Christiane Luise Marie Irgens.

Militær

Hielm begynte 16 år gammel på Krigsskolen, der han tok eksamen i 1853. Han ble deretter sekondløytnant i Hæren. I 1858 avla han eksamen ved den Militære Høiskole. Han oppnådde i 1867 kapteins grad. Hielm tok avskjed fra Hæren i 1887.

Senere karriere

I 1858 begynte Hielm i jernbanen, der han fikk sin livslange karriere. Han var først ved Kongsvingerbanen. I 1860 ble han forflyttet til jernbaneanlegget Trondheim-Støren. Som seksjonssjef for strekningen Trondheim-Heimdal ble det under hans ledelse konstruert flere større broanlegg og Hielm gjorde seg bemerket ved anlegg av snøskjermer. Banen ble åpnet 5. august 1864 og Hielm ble deretter driftsbestyrer og sjef for baneavdelingen og maskinavdelingen. 
Etter omorganisering i 1883 ble han driftsbestyrer for 4. trafikkdistrikt. Hielm representerte Norges Statsbaner ved flere jernbanekongresser i utlandet. Hielm gikk også inn for å bedre vegsambandet i Trøndelag og anla torvfabrikk ved Heimdal.
Ordfører: Christian Hulbert Hielm var også aktiv i kommunepolitikken og var i 1878 og 1886 ordfører i Trondheim.
Han var medlem av Det Kongelige Norske Videnskabers Selskab.

Familie

Han ble gift 20. oktober 1859 i Ullensaker med Louise Johanne Margrethe Hoelfeldt Paus (1835-1908), datter av prokurator og fogd Henrik Johan Paus og Sophie Lintrup.

Utmerkelser

Hielm mottok en rekke utmerkelser for sitt virke. Han ble i 1892 utnevnt til ridder av 1. klasse av St. Olavs Orden. Han var også ridder av 1. klasse av den svenske Vasaordenen. Hielm ble tildelt 1. klasse av den russiske Sankt Stanislaus-ordenen, 2. klasse av den saksisk-weimarske Den hvite falks husorden og 1. klasse av den saksiske Albrechtsordenen.
Kos internasjonale lufthavn, «Hippocrates»

Historie

Lufthavnen åpnet 4. april 1964 med en start- og landingsbane på 1.200 meter. Lufthavnen skulle være med på å fremme turistindustrien på øya. I 1973 forlenget man landingsbanen til de nåværende 2.390 meter, så større passasjerfly kunne lande. En ny lufthavnsterminal stod ferdig i 1980.
Avče vannkraftverk

Avče vannkraftverk er et vannkraftverk i elva Soca, Slovenia. Dette anlegget har en totalt installert effekt på 185 MW, ble påbegynt i 2005 og stod ferdig utbygd i 2010. Dette er et såkalt pumpekraftverk med et øvre og et nedre vannmagasin.
Marímbula

Marímbula er et musikkinstrument fra Karibia og Mellom-Amerika som består av metalltunger montert på en trekasse med hull i. Instrumentet brukes som bassinstrument og inngår i forskjellige slags ensembler. Marímbula anses som en variant av det afrikanske musikkinstrumentet mbira eller kalimba. Det kom til Amerika med slaver fra Afrika fra 1800 og utover.
Debconf

debconf er et programvareverktøy for å utføre systemvide konfigurasjoner i Unix-liknende operativsystemer. Det er utviklet for linuxdistribusjonen Debian GNU/Linux, og er nært integrert med Debians pakkesystem dpkg.
Otto Mueller

Bakgrunn

Han ble født i byen Liebau i Niederschlesien (nå Lubavka, Polen). Han fikk opplæring i grafikk (litografi) i Görlitz og Breslau (nå:Wrocław) (1890 – 1892) etter sterkt press fra faren, etter å ha kommet gjennom en skolegang uten avsluttende eksamenspapirer. Studiene fortsatte ved kunstakademiene i Dresden (1894 – 1896) og München fra 1898 og til han forlot akademiet etter å ha fått karakteristikken «uten talent» av Franz von Stuck.

Karriere

Hans tidligste arbeider viste innflytelse fra impresjonismen, fra jugendstilen og symbolismen som var rådende i tiden. Han slo seg etterhvert ned i Berlin (1908) hvor han stilmessig dreide mere mot ekspresjonismen. 1910 til 1913 var han medlem av kunstnergruppen Die Brücke, men holdt seg til mere avdempede fargevirkninger enn sine kolleger. Han hadde samtidig kontakt med Blaue Reiter-gruppen.
Han deltok som soldat i den første verdenskrigen og holdt på å miste livet på grunn av en lungeskade. Etter krigen ble han professor ved Akademi for bildende kunster i Breslau. Denne stillingen beholdt han til han døde i 1930.
Han laget i alt 172 trykk, i tresnitt, radering og litografi. 357 av arbeidene ble inndratt fra tyske museer i 1937, da nazi-myndighetene aksjonerte mot «Entartete Kunst».
Han er regnet som den mest lyriske av de tyske ekspresjonistene. Hovedtema i arbeidene var enheten i menneske og natur, mens maleriene brukte forenklede former, med dempet fargebruk og klare konturer. Han er mest kjent for sine aktbilder og bilder av sigøynerkvinner og -barn.
Kvergjelme

Kvergjelme (norrønt: Hvergelmir) er i den norrøne mytologien den brønnen som ligger under den ene av røttene til Yggdrasil.
Ifølge kvadet Gylfaginning drypper det dråper fra hornene til hjorten Eiktyrne ned i brønnen, og her blir dråpene til elvene Sval, Gunntra, Fjorm, Fimbultul, Slid og Rig, Sylg og Ylg, Vid, Leipt. Ifølge kvadet Grimnismål er Kvergjelme opphavet til alt vann.
I Kvergjelme kryr det av ormer, den ene er Nidhogg. Den ligger og gnager på Yggdrasils rot.
Haraldvigen

Haraldvigen er en maritim leirskole på Indre Kalvøy i Kristiansandsfjorden. Anlegget eies av Norges Røde Kors. 
Anlegget ble bygd for midler som norske skolebarn samlet inn til daværende Kronprins Harald til hans 30-årsdag. Haraldvigen sammen med Haraldvangen var opprinnelig de første anlegg i Norge som var bygget med tanke på integrering slik at funksjonsfriske skolebarn skulle få anledning til å møte funksjonshemmede barn – og omvendt. 
På Haraldvigen er det også et ferietilbud til grunnskolebarn i skoleferier.
Vinteren 2005 ble TV-serien Leirskolen vist på NRK. Her fikk man følge 70 sjuendeklassinger på et seks dagers opphold på Haraldvigen.
Has Anybody Seen My Gal? (sang)

«Has Anybody Seen My Gal?» (På grunn av den første linjen i teksten blir den noen ganger identifisert som «Five Foot Two, Eyes of Blue») er en amerikansk sang fra 1920-årene med melodi av Ray Henderson samt tekst av Sam M. Lewis og Joseph Widow Young. Den ble først spilt inn på plate av The California Ramblers i 1925. Den enkle sangen med fire vers fortsatte å være populær under og etter den andre verdenskrig og har levd videre som en representant for 1920-årenes kultur.
Mange artister har gjort coverversjoner av den, innbefattet Shane Fenton and The Fentones (under tittelen «Five Foot Two, Eyes of Blue», Mitch Miller og skuespilleren, modellen og designeren Milla Jovanovich (kalt «Has Anybody Seen My Girl?»). Sangen ble anvendt som temasang i The Ina Ray Hutton Show i 1956.
I 2008 spilte Mark Weber inn sangen. Den ble ble utgitt på hans album When I Fall in Love.

Fotballsang

En del av sangen ble anvendt av fotballpublikumet i England i slutten av 1960-årene og begynnelsen av 1970-årene i respekt for spesielt kraftfullt taklende forsvarsspillere med ordene endret til «Six foot two, eyes of blue [navnet på spilleren]'s after you».

Norsk versjon

A. Martinsen har skrevet en norsk tekst. På norsk bærer den tittelen «Marianne fra Tvedestrand».

Nynorsk versjon

Geirr Lystrup har skrevet en nynorsk tekst. Den nynorske tittelen er «Fred på salg».
Epiklese

Epiklese (fra gresk: ἐπίκλησις, épiklêsis; i bydeform ἐπικαλέω / epikaléō, kontrahert ἐπικαλῶ / epikalṓ; «jeg anroper») er nedkallelsen av Den hellige ånd for at han ved nattverdsfeiringen skal forvandle brødet og vinen til Kristi legeme og blod. Epiklesen er en vesentlig del av den eukaristiske bønn, særslig i de østlige liturgier.
Artjom (navn)

Etymologi

Artjom er en russisk form av det greske navnet Artemisos (gresk: Αρτεμισιος). Dette navnet var avledet av gudinnenavnet Artemis (gresk: Αρτεμις), som har usikker betydning. Det kan være dannet av artemes (gresk: αρτεμης), «trygg», eller artamos (gresk: αρταμος), «slakter».
Mesnavassdraget

Mesnavassdraget er et mindre vassdrag med utløp i Mjøsa. Vassdraget ligger  i kommunene Lillehammer, Øyer og Ringsaker  i henholdsvis Oppland og Hedmark fylke. Det har et nedbørfelt på 249,6 km².
Vassdragets sentrum er innsjøene Nord-Mesna og Sør-Mesna. Disse forbindes med den korte Bustokkelva. Her ligger tettstedet Mesnali.  
Vassdragets hovedelv er Mesnaelva, som drenerer Nord-Mesna til Mjøsa, og renner i stort fall ned mot Mjøsa gjennom Lillehammer sentrum. Fra Kanten til Mjøsa utgjør det naturlige elveløpet Mesnafossen. 
Vassdragets høyestliggende vann ligger på grensen mellom kommunene Lillehammer og Øyer. Det er Reinsvatnet 905 moh.  som dreneres gjennom elva Nordåa til Mellsjøen 893 moh., elva Stuva til Kroksjøen 882 moh., Fjellelva til Sjusjøen, Tyria til Mesnali. 
Alle vann av noen størrelse i vassdraget er regulert som kraftmagasiner, og opprinnelig også for tømmerfløting. Det første kraftverk som utnyttet Mesnafossen ble åpnet allerede 1894.
Della Loved Steve

Della Loved Steve er et musikkalbum med Grand Island. Det ble utgitt i 2013.
Gunnleiv

Etymologi

Mannsnavnet Gunnleiv er en variant av Gunnleif, som er en nyere form av det norrøne mannsnavnet GunnlæifR (Gunnleifr). Navnet er sammesatt av gunnr, «kamp», og leif, «arv». Gunelf er en gammeldansk form av navnet.
Kvinnenavnet Gunnleiv er en nyere form av det norrøne kvinnenavnet Gunnleif, som var en feminin form av GunnlæifR. Gunlöv og Gunlöf er svenske former av navnet.
Rangflagg

Norge

I Norge er rangflaggene som benyttes i Forsvaret basert på orlogsflagget med tillegg av et særlig merke i øverste felt ved stangsiden. Forsvarssjefen har en gul riksløve, Forsvarsministeren en hvit. Generalinspektøren for Hæren har korslagte gule kommandostaver, Generalinspektøren for Sjøforsvaret et hvitt andreaskors, mens Generalinspektøren for Luftforsvaret har en gul flygervinge. Generalinspektøren for Heimevernet har HV-emblemet i gult.
Liz Kendall

Liv og virke

Siden 2010 har Liz Kendall vært medlem av Underhuset for Leicester West i Leicestershire.
Liz Kendall har vært skyggeminister for omsorg og eldre siden oktober 2011.
Posten som Labours leder ble ledig da Ed Miliband gikk av i mai 2015. Uravstemningen om posten startet den 14. august. Den 12. september 2015 ble det offentliggjort at Jeremy Corbyn hadde fått 59,5 prodent av stemmene, og at han dermed var valgt som Labours leder. De resterende stemmer fordelte seg med 19,0 prosent til Andy Burnham, 17,0 prosent til Yvette Cooper og 4,5 prosent til Liz Kendall.
Molde bibliotek

Bygningen

Bygget er tegnet av det danske arkitektfirmaet 3XN. Plassen består av 5 800 kvadratmeter over 4 etasjer og rommer Teatret Vårt, Molde International Jazz Festival, Molde bibliotek, Møre og Romsdal kunstnersenter og Bjørnsonfestivalen. Kafé Kurt er plassert i byggets 1. etasje og driftes av Teatret Vårt.
Molde bibliotek ble presentert blant de nyeste moderne og arkitektonisk nyskapende bibliotekbygninger på nettstedet librarybuildings.info, som er drevet av NAPLE (National Authorities for Public Libraries in Europa). Biblioteket disponerer 1600 m²  fordelt på tre etasjer.
Hauken-serien

Hauken-serien er en norsk romanserie om kriminalreporteren Erik Sand, som også i all hemmelighet opptrer som "Hauken". Serien er skrevet av Hans Faye-Lund under pseudonymet Johnny Fay. Omslagsillustratør var Per Svinø. Bøkene ble utgitt av Nasjonalforlaget.
Cyclommatus pulchellus

Utseende

En middelsstor til stor (hannen 22-46 millimeter lang), blank, mørkt brunlig hjortebille. Denne arten har mørk metallisk glans. Arten er nokså variabel i størrelsen, hos hannen er kjevene forholdsvis større jo større hannen er (allometrisk vekst). Store hanner har kraftige, krumme mandibler uten tenner i den indre delen, men med 3 skarpe tenner i spissen. Antennene er ganske lange og tynne, omtrent så lange som hodets bredde. Hodet hat opphøyde, skarpe sidekjøler og en litt vag tverrkjøl bak. Pronotum utvider seg litt forover. Dekkvingene er uten synlig punktering. Beina er slanke, lårene brunrøde på oversiden.  Hunnen er mye mindre enn hannen, mørk, uten forstørrede kjever, i motsetning til hannen er kroppen tydelig og tett punktert.

Levevis

Larvene utvikler seg i råtne trestammer.

Utbredelse

Arten lever på Ny-Guinea.
Greåker Idrettsforening

Visterflo Cup

Visterflo Cup er en komprimert fotballturnering for spillere i aldersklassene 11 og 12 år.  Turneringen holdes på klubbens idrettsanlegg på Moa.
Turneringen fokuserer på at spillere og publikum skal få en fin fotballopplevelse og setter Fair play reglementet høyt.  Overskuddet fra turneringen benyttes til å fremme barne- og ungdomsarbeidet i klubben.
Arrangementet gikk første gang 4. september 2010 og besto av lag i klassen Gutter 11 år.
Fiendens fiende

Handlingen

I denne boken blir en russisk avhopper avhørt i England. Han oppgir mange russiske agenter som jobber innenfor vestlig etterretningstjeneste og sikkerhetspoliti. En av de som blir oppgitt som russisk agent er Carl Hamilton. Det blir sagt at han var dette lenge før han ble utdannet i USA. Dette blir holdt hemmelig i Sverige mens man etterforsker saken. Carl blir dratt inn til avhør av en sikkerhetsmann som prøver å trette ham ut, leiligheten til Carl blir fullstendig rasert i en ransakelse. DG, som rekrutterte Carl, reiser over til USA for å avhøre Åke Stålhandske og Joar Lundwall angående operasjon Big Red. De tviler nå på at den ble gjennomført siden dette besto i å sprenge russiske baser under vann. 
Carl blir sendt til utlandet av UD for å overvåke i en gisselsituasjon. UD vet ikke noe om at Carl er mistenkt for å være russisk spion. Denne gisselsituasjonen finner sted i Libanon, der Carl samarbeider med Jihaz as-Rased, PLOs etterretningstjeneste. Offiseren han samarbeider med er Mouna Husseini, en person han har samarbeidet med 2 ganger før. Da forhandlingen ikke går gjennom fordi kravet til gisseltagerne er for store går Carl og Mouna inn og befrir de svenske gislene med vold.
Det DG etterhvert finner ut er at operasjon Big Red fant sted og at Carl ikke kunne være en russisk agent av forskjellige grunner. Da Carl kommer hjem fra Libanon har de et nytt oppdrag til han, denne gangen fra forsvaret. En russisk agent har rømt fra fengsel i Sverige og er blitt sett i Moskva. Carl drar dit for å drepe denne personen, det er kun DG som vet om dette siden ordren fra Carls overordnet er å fotografere denne mannen. Carl spiller et skuespill som gir russerne inntrykk av at Carl har blitt sendt bort fordi han ikke kan stoles på og at han er sterkt misfornøyd med dette. Han lurer russerne og dreper den svenske borgeren han var blitt sendt ut for å drepe.
Leverhulmemedaljen

Leverhulmemedaljen er pris som har blitt delt ut av Royal Society hvert tredje år siden  1960. Medaljen ble opprettet på initiativ av Leverhulme Trust Fund og deles ut for enestående bidrag innen teoretisk kjemi, anvendt kjemi eller ingeniørvitenskap